1. ΝΟΜΟΣ 4069 της 5/9 Μαρτ. 1929 (ΦΕΚ Α’ 94) Περί ιδρύσεως και λειτουργίας εν Αθήναις Υγειονομικής Σχολής και περί αποστολής εις το εξωτερικόν προς μετεκπαίδευσιν ιατρών δι’ ειδικήν υγειονομικήν μόρφωσιν. Άρθρ.1.-Ιδρύεται εν Αθήναις Σχολή υπό την επωνυμίαν «Υγειονομική Σχολή» (σκοπόν έχουσα: Βλ. ήδη, άρθρ. 37 Οργανισμού Υπ. Προνοίας, ανωτ. σελ. 15). Αρθρ.2-20.(Αφορώντα την λειτουργίαν της ανωτέρω σχολής, κατηργήθησαν δια του άρθρ. 2 Νόμ. 4333/1929). Άρθρ.21.-Εις τον προϋπολογισμόν του Υφυπουργείου Υγιεινής εγγράφεται κατ’ έτος υπό ίδιον κεφάλαιον και άρθρον πίστωσις δραχ. 500.000 δια την αποστολήν εις την αλλοδαπήν ιατρών υποτρόφων του Κράτους δια την τελειοποίησιν αυτών εις τας υγιειονομικάς εν γένει σπουδάς. Αρθρ.22.-Ως τοιούτοι αποστέλλονται πτυχιούχοι της Ιατρικής του ημετέρου ή αλλοδαπού Πανεπιστημίου έχοντες συμπεπληρωμένον το 25ον έτος της ηλικίας των και μη υπερβάντες το 35ον. Η αποστολή αυτών γίνεται μετά επιτυχίαν εις εξετάσεις ενώπιον του Συλλόγου των καθηγητών της Υγειονομικής Σχολής, προτιμωμένων των αριστευσάντων εις ταύτας, τα εξεταστέα μαθήματα και αι λεπτομέρειαι των οποίων καθορισθήσονται δι’ αποφάσεως του Υφυπουργού της Υγιεινής, κατά γνωμάτευσιν του Συλλόγου των Καθηγητών της Σχολής. Άρθρ.23.-Εν τη αποφάσει του Υφυπουργού της Υγιεινής, περί της αποστολής εις την αλλοδαπήν προς σπουδάς των επιτυχόντων, θα καθορίζηται ο χρόνος της παραμονής των, όστις δεν δύναται να είναι ελάσσων των έξ μηνών ουδέ μείζων των τεσσάρων εξαμήνων, αι πόλεις εις ας ούτοι θα μεταβώσι και ειδικώς αι σπουδαί εις ας ούτοι θα καταγίνωσιν. Η αποζημίωσις ορίζεται υπό του Υπουργικού Συμβουλίου. Ούτοι επανερχόμενοι θα διορίζωνται εις κενάς θέσεις μονίμους παρά ταις υγειονομικαίς υπηρεσίαις του Υφυπουργείου Υγιεινής, κατά προτίμησιν δε παρά ταις πειφερειακαίς τοιαύταις επί βαθμώ και αποδοχαίς εισηγητού του Υπουργείου τούτου. Άρθρ.24.-Η υποχρέωσις αυτών δια την επί πενταετίαν τουλάχιστον χρησιμοποίησιν αυτών εν τη Δημοσία Υπηρεσία εξασφαλίζεται δι’ επισήμου δηλώσεως αυτών περί επιστροφής εις διπλούν των καταβληθέντων αυτάς δια την αιτίαν ταύτην χρημάτων του Δημοσίου συν τω νομίμω τόκω, άτινα εισπράττονται κατά τας ισχυούσας περί εισπράξεως των δημοσίων προσόδων διατάξεις. Εις τους τοιούτους απαγορεύεται επί πλέον επί μιαν πενταετίαν η εξάσκησις του ιατρικού επαγγέλματος. Εις τας αυτάς διατάξεις υπάγονται και οι δι’ αποφάσεως του οικείου Διοικητικού Συμβουλίου του Υφυπουργείου Υγιεινής απολυόμενοι δι’ ανεπάρκειαν ή πειθαρχικόν παράπτωμα. Άρθρ.25.-(Προσωρινής ισχύος). Άρθρ.26.-Δια Δ/των εκδιδομένων προτάσει του Υφυπουργού Υγιεινής και μετά γνώμην του Συλλόγου των Καθηγητών της Υγειονομικής Σχολής, κανονισθήσονται πάσαι αι λεπτομέρειαι της εφαρμογής του παρόντος νόμου. (Αντί για τη σελ. 51(α) σελ. 51(β) Τεύχος 1234 - Σελ. 7 23 Εθνική Σχολή Δημόσιας Υγείας(Ε.Σ.Δ.Υ.) 34.Α.γ.1 